Katalin Novák

Katalin Éva Veresné Novák (sündinud 6. septembril 1977 Szegedis) on Ungari poliitik, kes oli 10. maist 2022 kuni 26. veebruarini 2024 Ungari president. 

Ta on õppinud Budapesti Corvinuse ülikoolis majandust ja 1999–2004 Szegedi Teadusülikoolis õigusteadust. 

Ta oli aastatel 2017–2021 oli Novák Fideszi aseesimees. 

Aastatel 2001–2003 töötas ta välisministeeriumi referendina ja 2010–2012 välisministri nõunikuna ning 2014–2020 kantslerina inimressursside ministeeriumis. 

2018–2022 oli ta parlamendi liige ja 2020–2021 portfellita perekonnaminister. 

10. märtsil 2022 valis Rahvuskogu (parlament) Nováki 137 poolthäälega riigi presidendiks. 

Katalin Novák teatas 10. veebruaril 2024, et astub presidendiametist tagasi, kuna avalikkus sai teada tema 2023. aastal tehtud otsusest anda armu lastekodu direktori asetäitjale, kes aitas asutuse endisel direktoril pedofiiliakuritegusid varjata.Matti Aivar Lind: Ungari president astus rahva pahameele tõttu tagasi Delfi, 10. veebruar 2024. Vaadatud 11. veebruaril 2024 Ungari parlament rahuldas tema tagasiastumispalve 26. veebruaril 2024. 

Novák on abielus, tal on kolm last.

 Viited 

Kategooria:Ungari presidendid
Kategooria:Budapesti Corvinuse ülikooli vilistlased
Kategooria:Auleegioni rüütlid
Kategooria:Sündinud 1977